**DOKUMENTACIJA O NABAVI - IZMJENA**

|  |
| --- |
| **Nabava laboratorijskog sušionika - sterilizatora** |

**Poziv za dostavu ponuda**

 Zagreb, ožujak 2024.

SADRŽAJ

1. Podaci o Naručitelju
2. Podaci o osobi zaduženoj za komunikaciju s ponuditeljima
3. Evidencijski broj nabave
4. Postupak jednostavne nabave
5. Procijenjena vrijednost nabave
6. Vrsta ugovora o javnoj nabavi
7. Opis predmeta nabave
8. Mjesto isporuke
9. Rok isporuke
10. Osnove za isključenje gospodarskog subjekta
11. Uvjeti sposobnosti
12. Oslanjanje na sposobnost drugih subjekata
13. Sadržaj i način izrade ponude
14. Način određivanja cijene ponude
15. Valuta ponude
16. Kriterij za odabir ponude
17. Jezik i pismo ponude
18. Rok valjanosti ponude
19. Tajnost podataka
20. Rok, način i uvjeti plaćanja
21. Način, datum, vrijeme i mjesto dostave ponuda
22. Otvaranje ponuda
23. Odabir ponuditelja

PRILOG I - Ponudbeni list

PRILOG II - Troškovnik/tehnička specifikacija

PRILOG III - Kriterij za odabir ponude

PRILOG IV - Izjava o podacima dodatnog kriterija

PRILOG V – Izjava o nekažnjavanju

1. Podaci o naručitelju:

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10 000 Zagreb

URL: <https://poljoprivreda.gov.hr/>

1. Podaci o osobi zaduženoj za komunikaciju s ponuditeljima:

Kontakt osobe: Igor Miodrag

Telefon: 01 6109-512

e-mail: igor.miodrag@mps.hr, javna.nabava@mps.hr

1. Evidencijski broj nabave: 51/2024/JN
2. Postupak jednostavne nabave:

Postupak jednostavne nabave: poziv za dostavu ponuda putem objave na službenoj stranici Ministarstva poljoprivrede, sukladno Pravilniku o postupku provođenja jednostavne nabave Ministarstva poljoprivrede, KLASA: 011-01/22-01/111, UR.BROJ: 525-05/156-22-1 od 19.12.2022. godine.

1. Procijenjena vrijednost nabave: 10.000,00 eura bez PDV-a.
2. Vrsta ugovora o javnoj nabavi

Predviđa se izdavanje narudžbenice za nabavu robe.

1. Opis predmeta nabave

Predmet nabave je nabava i isporuka 1 komada Laboratorijskog sušionika - sterilizatora. Detaljan opis predmeta nabave nalazi se u PRILOGU II– Troškovnik/tehnička specifikacija, a koji je sastavni dio ove dokumentacije o nabavi.

1. Mjesto isporuke

Mjesto isporuke predmeta nabave je Hrvatska agencija za poljoprivredu i hranu, Vinkovačka cesta 63c, 31000 Osijek.

1. **Rok isporuke**

Predviđeni rok isporuke je najkasnije do 30.06.2024. godine.

1. **Osnove za isključenje gospodarskog subjekta**

10.1. Naručitelj će isključiti gospodarskog subjekta iz postupka jednostavne nabave:

1. Ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona („Narodne novine“, br. 110/1997, 27/1998, 50/2000, 129/2000, 51/2001, 111/2003, 190/2003, 105/2004, 84/2005, 71/2006,110/2007, 152/2008, 57/2011, 77/2011 i 143/2012) (u daljnjem tekstu: Kazneni zakon)

– članka 333. (udruživanje za počinjenje kaznenih djela) iz Kaznenog zakona

b) korupciju, na temelju

– članka 252. (primanje mita u gospodarskom poslovanju), članka 253. (davanje mita

u gospodarskom poslovanju), članka 254. (zlouporaba u postupku javne nabave),

članka 291. (zlouporaba položaja i ovlasti), članka 292. (nezakonito pogodovanje),

članka 293. (primanje mita), članka 294. (davanje mita), članka 295. (trgovanje

utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje

mita

u gospodarskom poslovanju), članka 337. (zlouporaba položaja i ovlasti), članka 338.

(zlouporaba obavljanja dužnosti državne vlasti), članka 343. (protuzakonito

posredovanje), članka 347. (primanje mita) i članka 348. (davanje mita) iz Kaznenog

zakona

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka

256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka

286. (utaja poreza i drugih davanja) iz Kaznenog zakona

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100.

(novačenje za terorizam), članka 101. (obuka za terorizam) i članka 102. (terorističko

udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b

(novačenje i obuka za terorizam) iz Kaznenog zakona

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona ili

2. Ako je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

* + 1. Za potrebe utvrđivanja navedenih okolnosti i dokazivanja da ne postoje

 osnove za isključenje iz točke 10.1., ponuditelj je obvezan dostaviti:

 izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin.

 Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz točke 10.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Za potrebe utvrđivanja okolnosti iz ove točke gospodarski subjekt u ponudi dostavlja:

* Izjavu o nekažnjavanju iz PRILOGA V ove dokumentacije

**(Izjava mora biti potpisana od strane ovlaštene osobe gospodarskog subjekta.)**

**Naručitelj će nakon rangiranja ponuda, sukladno kriteriju za odabir, od najpovoljnijeg ponuditelja zatražiti ovjeru dostavljene Izjave kod javnog bilježnika.**

* + 1. Dokumenti iz točke 10.1.1. ne smiju biti stariji više od šest mjeseci od dana slanja ovog poziva za dostavu ponude.
	1. Naručitelj će isključiti gospodarskog subjekta iz postupka jednostavne nabave ako

utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj**.**

Iznimno, naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* + 1. Za potrebe utvrđivanja navedenih okolnosti i dokazivanja da ne postoje

 osnove za isključenje iz točke 10.2., ponuditelj je obvezan dostaviti:

potvrdu porezne uprave ili drugog nadležnog tijela u državi poslovnog nastana gospodarskog subjekta. *(Ponuditelj može dostaviti presliku potvrde porezne uprave).*

Ako se u državi poslovnog nastana gospodarskog subjekta, odnosno državi čiji je osoba

državljanin ne izdaju navedeni dokumenti ili ako ne obuhvaćaju sve okolnosti iz točke 10.2.,

oni mogu biti zamijenjeni izjavom pod prisegom ili, ako izjava pod prisegom prema pravu

dotične države ne postoji, izjavom davatelja s ovjerenim potpisom kod nadležne sudske ili

upravne vlasti, javnog bilježnika ili strukovnog ili trgovinskog tijela u državi poslovnog

nastana gospodarskog subjekta, odnosno državi čiji je osoba državljanin.

 10.2.2. Dokument iz točke 10.2.1. ne smije biti stariji od dana slanja ovog poziva za dostavu ponude.

 10.2.3.Osnove za isključenje iz točke 10.1. i 10.2. primjenjuju se i na podugovaratelje te su isti dužni na isti način dokazati da ne postoje osnove za isključenje iz točke 10.1. i 10.2. ove dokumentacije o nabavi.

Ukoliko naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjerenom roku, ne kraćem od pet dana.

1. **Uvjeti sposobnosti**
	1. Sposobnost za obavljanje profesionalne djelatnosti

 U svrhu dokazivanja sposobnosti za obavljanje profesionalne djelatnosti, ponuditelj je

obvezan dostaviti:

* + 1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. (Ponuditelj može dostaviti presliku izvoda).
		2. Dokument iz točke 11.1.1. ne smije biti stariji od dana slanja ovog poziva za dostavu ponude
		3. Navedeni dokaz je potrebno dostaviti i za podugovaratelje ako postoje.
	1. **Tehnička i stručna sposobnost**

U svrhu dokazivanja tehničke i stručne sposobnosti, ponuditelj je uz ponudu obvezan dostaviti:

1. **katalog ili drugu tehničku dokumentaciju proizvođača**, koji moraju sadržavati
naziv i oznaku ponuđenog proizvoda te detaljnu specifikaciju proizvoda kojeg
ponuditelj nudi, a iz kojeg je vidljivo da ponuđeni proizvod odgovara traženim
minimalnim tehničkim specifikacijama, sve kako je naveo u Prilogu II Troškovnik/tehnička specifikacija.

Ako iz kataloga ili druge tehničke dokumentacije proizvođača nije vidljiva ponuđena tehnička
funkcionalnost, gospodarski subjekt će biti dužan uz katalog dostaviti i ovjerenu potpisanu
Izjavu proizvođača ili ovlaštenog predstavnika/zastupnika proizvođača kojom potvrđuje
da ponuđeni proizvod odgovora traženim minimalnim tehničkim specifikacijama, uz
navođenje vrijednosti traženih funkcionalnosti, sve kako je naveo u Prilogu II Troškovnik/tehnička specifikacija.

Ukoliko gospodarski subjekt dostavlja Izjavu potpisanu i ovjerenu od strane ovlaštenog
predstavnika/zastupnika proizvođača, uz nju će biti dužan dostaviti i dokaz (npr. Izjavu)
da je ovlašten od strane proizvođača kao predstavnik/zastupnik.

U katalogu ili drugoj tehničkoj dokumentaciji potrebno je nekako označiti stranicu ili dio
unutar kataloga ili druge tehničke dokumentacije gdje se nalaze detaljne tehničke specifikacije
nuđene robe. Predlaže se gospodarskim subjektima da označe karakteristiku koja se traži, radi
bržeg i lakšeg pregleda i ocjene ponuda.

Ukoliko je katalog ili tehnička dokumentacija ili izjava na stranom jeziku, potrebno je
dostaviti i prijevod istih na hrvatski jezik.

Iznimno, nije potrebno prevoditi stručne izraze/kratice/termine koji imaju međunarodnu i
višejezičnu primjenu.

1. **Oslanjanje na sposobnost drugih subjekata**

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje narudžbenice, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki dokumentacije o nabavi.

1. **Sadržaj i način izrade ponude**

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz ove dokumentacije o nabavi i svih njenih priloga, te ne smije mijenjati ni nadopunjavati tekst dokumentacije.

Ponuda mora sadržavati najmanje:

1. Dokumente navedene u točki 10. ovog poziva za dostavu ponuda

2. Dokumente navedene u točki 11. ovog poziva za dostavu ponuda

3. Popunjen Ponudbeni list (PRILOG I)

4. Popunjen Troškovnik/tehnička specifikacija (PRILOG II)

5. Popunjen Prilog IV - Izjava o podacima dodatnog kriterija (ako je primjenjivo)

1. **Način određivanja cijene ponude**

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Ponudbenog lista (Prilog I).

U cijenu ponude bez PDV-a moraju biti uračunati svi troškovi i popusti. Cijena ponude kao i jedinične cijene su fiksne i nepromjenjive za cijelo vrijeme trajanja narudžbenice. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obaveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji o nabavi iz ovog poziva za dostavu ponuda.

1. Valuta ponude

Ponuditelj izražava cijenu ponude u eurima.

1. **Kriterij za odabir ponude**

Kriterij na kojem će Naručitelj temeljiti odabir ponude je ekonomski najpovoljnija ponuda koja ispunjava u cijelosti zahtjeve naručitelja određene u ovoj dokumentaciji o nabavi, sukladno kriteriju odabira i načinu izračuna ocjene ponuda koji se nalazi u prilogu III ove dokumentacije o nabavi.

1. **Jezik i pismo ponude**

Ponuda sa svim traženim prilozima podnosi se na hrvatskom jeziku i latiničnom pismu.

1. **Rok valjanosti ponude**

**Rok valjanosti ponude je 60 dana od dana dostave ponude.** Naručitelj će odbiti ponudu čija je opcija kraća od zahtijevane.

Ako istekne rok valjanosti ponude, naručitelj će u pisanom obliku tražiti od ponuditelja produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

1. **Tajnost podataka**

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

1. **Rok, način i uvjeti plaćanja**

Naručitelj će predmet nabave platiti na kraju obavljenog posla, na temelju ispostavljenog računa za isporučenu robu, u roku 30 dana od dana izdavanja računa, uz uvjet da je računu priložena potpisana otpremnica-dostavnica za isporučenu robu.

Način plaćanja: doznakom na žiro-račun odabranog ponuditelja.

Predujam isključen, kao i traženje instrumenata osiguranja plaćanja.

Na temelju Zakona o elektroničkom izdavanju računa u javnoj nabavi (NN, 94/2018) Izvršitelj dostavlja e-Račun za isporučen predmet nabave, a Naručitelj je isti dužan zaprimiti i platiti sukladno navedenom Zakonu.

Sredstva za financiranje predmeta nabave osigurana su u proračunu Naručitelja za 2024. godinu na projektu K865028 UNAPRJEĐENJE SUSTAVA ZA RESTRUKTURIRANJE POLJOPRIVREDNOG ZEMLJIŠTA I KOMASACIJU – NPOO, konto 4225 Instrumenti, uređaji i strojevi, izvor financiranja 581 Mehanizam za oporavak i otpornost.

1. **Način, datum, vrijeme i mjesto dostave ponuda**

Ponuda sa svim traženim dokumentima se dostavlja skenirana elektroničkom poštom na adrese javna.nabava@mps.hr i marijana.herman@mps.hr.

Rok za dostavu ponuda je najkasnije do **25.03.2024. do 15:00h.**

1. **Otvaranje ponuda**

Naručitelj neće javno otvarati ponude obzirom da se radi o postupku jednostavne nabave.

1. **Odabir ponuditelja**

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda te se ista predlaže ovlaštenoj osobi naručitelja za izdavanje narudžbenice.

Za odabir je dovoljna jedna prihvatljiva ponuda.

Ako su dvije ili više valjanih ponuda jednako rangirane nakon bodovanja ponuda prema zadanim kriterijima ekonomski najpovoljnije ponude, Naručitelj će odabrati ponudu koja je zaprimljena ranije.

U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.